
GARANTIJAS LAIKA NODROŠINĀJUMA NOTEIKUMI 

1. Garantijas laika nodrošinājumu var iesniegt kā kredītiestādes garantiju vai apdrošināšanas polisi.
2. Garantijas laika nodrošinājums, neatkarīgi no iesniegtā Līguma izpildes nodrošinājuma veida, ir neatsaucams pirmā pieprasījuma nodrošinājuma izsniedzēja pienākums beznosacījuma kārtībā un pēc Pasūtītāja pirmā rakstiskā pieprasījuma, nepieprasot Pasūtītājam nekādus papildu pamatojumus, pierādījumus vai paskaidrojumus, 30 kalendāro dienu laikā izmaksāt Pasūtītājam jebkuru tā pieprasīto summu vai summas, kas kopumā nepārsniedz Garantijas laika nodrošinājuma apmēru, maksājumu veicot uz pieprasījumā norādīto norēķinu kontu.
3. Garantijas laika nodrošinājumā jābūt norādītam, ka tiek piemēroti starptautiskās tirdzniecības palātas izdotie vienotie noteikumi par pieprasījuma garantijām (“The ICC Uniform Rules for Demand Guaranties”, ICC Publication, No.758) un visus strīdus izskata Latvijas Republikas vispārējās jurisdikcijas tiesa.
4. Garantijas laika nodrošinājumā ir jābūt ietvertiem šādiem nodrošinājuma devēja apliecinājumiem:
4.1. ka nodrošinājuma devējs ir iepazinies ar Līguma noteikumiem;
4.2. ka izmaiņas Līgumā neietekmēs nodrošinājuma devēja atbildības apjomu;
4.3. ka nodrošinājuma devējs atsakās no tiesības prasīt paziņot tam par izmaiņām Līgumā.
5. Izpildītājam jāiesniedz Pasūtītājam Garantijas laika nodrošinājuma dokumenta (kredītiestādes garantijas vai apdrošināšanas polises) oriģināls. Gadījumā, ja kā līguma izpildes nodrošinājums tiek iesniegta apdrošināšanas polise, apdrošināšanas prēmijas samaksai jābūt veiktai pilnā apmērā. Apdrošināšanas prēmijas samaksu apliecinošu dokumentu Izpildītājs iesniedz Pasūtītājam vienlaikus ar apdrošināšanas polisi. 
6. Garantijas laika nodrošinājuma devējam jāizmaksā pasūtītājam garantijas laika nodrošinājums pēc pirmā pieprasījuma uz pasūtītāja norādīto kontu, nepieprasot nekādus papildu pierādījumus vai paskaidrojumus.



